jkorsvik/nowiki_second_scrape_merged huggingface dataset:
Anne Holsen

Anne Bolette Holsen  (født 21. juli 1856 i Bergen, død 1. juni 1913 i Kristiania) var lærer og kvinnesaksforkjemper. 
Holsen utdanna seg til lærer i hjembyen, og tok eksamen med utmerkelse. Etter en tid som lærer i Sogn kom hun til Kristiania, der hun arbeidet ved Sofienberg folkeskole. Sammen med Anna Rogstad engasjerte hun seg i Kristiania Lærerforbund, og sto i bresjen da lærerinnene brøt ut av Norges lærerforbund for å danne Norges lærerinneforbund. Blant kampsakene var lik representasjon og lik lønn for kvinnelige og mannlige lærere. 
Holsen tok initiativ til en fortsettelsesskole for jenter, inspirert blant annet av tilsvarende skoler i Tyskland, Østerrike og Sveits. I samarbeid med Anna Rogstad og Gøthilde Næss startet hun den første framhaldsskolen for jenter, på Grünerløkka Oslo, i 1900. 
Hun var medstifter av Norsk Kvinnesaksforening i 1884. Sammen med blant andre Gina Krog og Anna Rogstad var hun også blant stifterne av Kvindestemmeretsforeningen (KSF) i 1885.Etter at kvinner fikk stemmerett ved kommunevalg i 1901, ble Holsen innvalgt i kommunestyret i Oslo som representant for Kvindestemmerettsforeningen. Hun ble dermed en av de første kvinnene valgt til et politisk verv i Norge.
Holsen døde kort tid før norske kvinner fikk allmenn stemmerett. Hun ligger begravet på Nordre Gravlund i Oslo. Graven er markert med en bauta og en figur av en sittende jente, utført av billedhugger Gustav Lærum.


== Referanser ==


== Eksterne lenker ==
Stemmerett.no Arkivert 18. juni 2009 hos Wayback Machine.
Norsk politisk dokumentasjon på internett
Store norske leksikon
Augustus Pablo

Augustus Pablo (født Horace Swaby 21. juni 1953, død 18. mai 1999) var en jamaicansk rastafarianer og reggae- og dubartist, samt plateprodusent. På 1970-tallet var han svært aktiv sammen med King Tubby, og spilte både melodika og keyboard. Pablos høydepunkt i musikkarrieren var på 1970-tallet da han ga ut flere kritikerroste album som Ital Dub (1974), King Tubby meets Rockers Uptown (1976) og Original Rockers (1979). Pablo er sett på som en av de virkelige pionerene innenfor reggaemusikk. Dette er på grunn av hans tidlige arbeid innen sjangeren på 1960-tallet og starten av 1970-tallet.


== Referanser ==


== Eksterne lenker ==
Offisielt nettsted 
(en) Augustus Pablo på Internet Movie Database 
(en) Augustus Pablo på Apple Music 
(en) Augustus Pablo på Discogs 
(en) Augustus Pablo på Discogs 
(en) Augustus Pablo på Discogs 
(en) Augustus Pablo på MusicBrainz 
(en) Augustus Pablo på MusicBrainz 
(en) Augustus Pablo på Spotify 
(en) Augustus Pablo på Songkick 
(en) Augustus Pablo på AllMusic
Snøarve

Snøarve (Cerastium nigrescens) er en flerårig urt som hører til nellikfamilien og finnes helst i fjelltraktene. Den kan bli opp til 20 cm høy. 
Snøarve forekommer på Island og Færøyene, og i Skottland, Wales og De skandinaviske fjellene. På det norske fastlandet er snøarve en bisentrisk fjellplante. Den finnes fra Hardanger til Trollheimen, og fra Nordland til Finnmark. Det nordlige utbredelsesområdet strekker seg inn i Sverige. 
I 1860 beskrev H.C. Watson Cerastium nigrescens fra Shetland. Johan Lange beskrev Cerastium arcticum i 1880 fra et grønlandsk eksemplar. Den ble tidligere regnet som samme art som snøarve, og det vitenskapelige navnet C. arcticum ble brukt i vid betydning. Det er nå vist ved hjelp av molekylærgenetikk og morfologi at det dreier seg om to ulike arter. Begge artene er dodekaploide med 2n = 108 kromosomer.Ifølge Artsdatabanken er det C. nigrescens som forekommer på det norske fastlandet, mens tundraarve (C. arcticum) er utbredt i Arktis. Varieteten C. nigrescens var. nigrescens er endemisk for Shetland, og snøarvene i Norge og resten av utbredelsesområdet tilhører varieteten Cerastium nigrescens var. laxum.


== Referanser ==


== Eksterne lenker ==
(en) Snøarve i Encyclopedia of Life 
(en) Snøarve i Global Biodiversity Information Facility 
(no) Snøarve hos Artsdatabanken 
(sv) Snøarve hos Dyntaxa 
(en) Snøarve hos ITIS 
(en) Snøarve hos NCBI 
(en) Snøarve hos Panarctic Flora 
(en) Snøarve hos The International Plant Names Index 
(en) Kategori:Cerastium arcticum – bilder, video eller lyd på Wikimedia Commons
Peter Cornelius (operasanger)

Peter Cornelius (født Lauritz Peter Cornelius Petersen 4. januar 1865, død 30. desember 1934) var en dansk tenor. 
Han debuterte som baryton i København i 1892, og sju år senere debuterte han som tenor i «Den flygende hollender». I 1906 sang han i Bayreuth og fikk stor oppmerksomhet for sin tyske tolkning. Fra 1907 til 1914 hadde han flere opptredener i Covent Garden. Han var fast ansatt på Det kongelige teater fra 1892 til 1924.
En av hans elever var den norske operasangeren Erling Krogh.
Han ble utnevnt til kongelig kammersanger i 1907, ble Ridder av Dannebrog 1906, fikk Dannebrogsmand i 1914 og mottok Fortjenstmedaljen i gull i 1924.


== Referanser ==


== Eksterne lenker ==
(en) Peter Cornelius (opera singer) – kategori av bilder, video eller lyd på Commons 
(en) Peter Cornelius på Discogs 
(en) Peter Cornelius på MusicBrainz 
Om Cornelius hos www.historicopera.com - også rollebilde (engelsk)
Om Peter Cornelius hos Det virtuelle musikkbibliotek (dansk)
Om Cornelius hos Den store danske
Midnite

Midnite er et roots reggaeband fra den karibiske øya St. Croix i De amerikanske Jomfruøyer. Bandet består hovedsakelig av brødrene Vaughn og Ron Benjamin. Midnite har rykte på seg for å være en av de mest «old-school» roots reggaebandene i dag. Bandet kom med sitt debutalbum «Unpolished» i 1997, og har gitt ut mange album siden.


== Diskografi ==
Frontline Midnite/Various (2009)
Kings Of Kush Midnite/Rastar Mix (2009)
To Mene Midnite/Rastar (2009)
Ina Now Midnite/Rastar (2009)
Defender Of The Faith Midnite/Various (2009)
New Name Midnite/Various (2009)
Infinite Dub Lustre Kings (2008)
For All with Youssoupha Sidibe (2008)
Supplication To H.I.M. with Rastar (2008)
Standing Ground with Lion Tribe (2008)
Live 94117 (2008)
KayaMagan with Desmond Williams (Released 2008 but recorded in 1999)
Maschaana with Natural Vibes (2008)
Bless Go Roun with Higher Bound Productions (2007)
Infinite Quality with Lustre Kings (2007)
Better World Rasta with Rastar 2007
Rule the Time with I Grade (2007)
Suns of Atom with Lion Tribe (2006)
New1000 with Mystic Vision (2006)
Thru & True with Ras L (2006)
Current with Mystic Vision (2006)
Jah Grid with I Grade (2006)
Let Live with I Grade (2004)
Ainshant Maps (2004)
Full Cup with Ras L (2004)
Scheme a Things (2004)
Project III" with Branch I (2004)
He is Jah with Branch I (2003)
Geoman" with Branch I (2003)
Vijan with I Grade (2003)
Intense Pressure (2003)
Cipheraw with Branch I (2003)
Assini with I Grade (2002)
Seek Knowledge Before Vengeance (2002)
Jubilees of Zion (2002)
Nemozian Rasta with Dezarie and I Grade (2001)
Ras Mek Peace (Before Reverb and Without Delay) (1999)
Unpolished (1997)


== Eksterne lenker ==
(en) Offisielt nettsted 
(en) Midnite på Discogs 
(en) Midnite på MusicBrainz 
(en) Midnite på Songkick 
(en) Midnites tekster på vireggae.com
Ka‘ahumanu

Ka‘ahumanu (født 17. mars 1768, død 5. juni 1832) var dronning og regent av kongedømmet Hawaii og en av Kamehameha I's koner. Hun var kongens favorittkone og den som hadde mest politisk makt av konene hans. Hun fortsatte å utøve betydelig makt i kongeriket som statsminister under regimene til sine to første etterfølgere. 


== Barndom ==
Ka'ahumanu ble født i en hule nær Hana på Hawaii-øya Maui mellom 1768 og 1773. Hennes foreldre var Keeaumoku Papaiahiahi og Namahana'i'Kaleleokalani, Navnet Ka‘ahumanu kan oversettes som fjærkledd mantel. Hennes søsken omfatter guvernør John Adams Kuakini av Hawaii, dronning Kalakua Kaheiheimalie, guvernør George Cox Kahekili Ke'eaumoku II av Maui og Lydia Namahana Pi'ia. 


== Dronningregent ==
Da Ka‘ahumanus mann døde den 5. mai 1819 så hevdet Ka'ahumanu at det var ett av den avdøde kongens ønsker at hun skulle få dele styringen over kongeriket Hawaii med deres 22 år gamle sønn Liholiho, som tok navnet Kamehameha II. Det parlamentariske organ på Hawaii aksepterte dette ønsket og opprettet stillingen som kuhina nui som betyr statsminister for henne. Hennes maktbase vokste etter dette, og til slutt styrte hun med tittelen Queen Regent under regimentene til både Kamehameha II og Kauikeaouli som overtok tronen som Kamehameha III. 
Ka'ahumanu var mange tiår forut for sin tid og sto i spissen for flere rettigheter kvinnene på Hawaii, men historikere har i ettertid bemerket at dette var til hennes egen fordel.


== Omfavner kristendommen ==
I april 1824 ble Ka`ahumanu offentlig anerkjent for sin omfavnelse av den protestantiske kristendommen og for å ha oppmuntret sine undersåtter til å bli døpt inn i denne troen. Det samme år presenterte hun sitt første kodifisert lovverk som var modellert etter den kristne etikk og verdier og de ti bud. Ka`ahumanu ble døpt den 5. desember 1825 på stedet der Kawaiahao-kirken står i dag. 
Kristne misjonærer overtalte Ka`ahumanu at den katolske kirken, som hadde etablert Cathedral of Our Lady of Peace i Honolulu, burde avskaffes fra øynasjonen. Den 7. juli 1827, beordret Ka‘ahumanu den første katolske misjonæren å forlate landet. I 1830 signerte Ka`ahumanu en lovgivning som forbød de katolske læresetningene og hun truet med å deportere alle som brøt denne loven. 


== Bånd til Amerika ==
Den første traktaten mellom Kongeriket Hawaii og USA ble fremforhandlet i 1826 sammen med administrasjonen til daværende president John Quincy Adams. Traktaten tok ansvar på vegne av innfødte Hawaiere som hadde gjeld til amerikanske handelsmenn og regjeringen betalte gjeldsregningene på 150.000 amerikanske dollar. Avtalen var også en frihandels-traktat som gjorde at amerikanerne hadde rett til å seile inn til Hawaii når som helst for å gjøre forretninger med kjøpmenn på Hawaii. Amerikanerne ble også gitt rett til å saksøke hawaiere i hawaiske domstoler og være beskyttet av lovene på Hawaii hvis de ble gjort urett mot.
Halalabad Blues

Halalabad Blues er en dansk dramafilm fra 2002.


== Handling ==
Den danske fotografen Kari lager på fritiden en fotoserie med nye ansikter i København og kommer i den forbindelse med den tyrkiske mannen Cengiz som har en grønnsaksbutikk. De innleder et forhold, men Cengiz er gift og familien hans blander seg inn. Halalalabad Blues er en historie om kjærlighet, kulturkollisjon, dobbeltmoral og lengsler.


== Rolleliste ==


== Eksterne lenker ==
(en) Halalabad Blues på Internet Movie Database 
(sv) Halalabad Blues i Svensk Filmdatabas 
(da) Halalabad Blues i Danmark Nationale Filminstitut 
(da) Halalabad Blues på danskefilm.dk
Prinsens gate (Trondheim)

Prinsens gate i Trondheim er en hovedåre for motortrafikk i Midtbyen (tidligere del av E6 gjennom Trondheim). Gaten løper rett fra Elgeseter bru til Olav Tryggvasons gate, og videre til Kanalen som blindvei. Gaten ble opprettet som en del av Cicignons byplan av 1681, som Midtbyen fortsatt reguleres etter.


== Bygninger langs Prinsens gate ==
Statens hus, Trondheim (1)
St. Olav domkirke (2a)
Synagogen i Trondheim (2d)
Prinsen kinosenter
Trøndelag Teater (18–20)
Arbeiderforeningen i Trondheim (22a)


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 430–431. ISBN 978-82-573-1762-1. 


== Eksterne lenker ==
(en) Prinsens gate, Trondheim – kategori av bilder, video eller lyd på Commons
Ibrahim Didi

Dr. Ibrahim Didi er en maldivisk politiker. Han har vært fiskeri- og jordbruksminister siden 11. november 2008. 
Han og resten av den maldiviske regjeringen fikk mye omtale i pressen i oktober 2009, da de avholdt et regjeringsmøte under vann, der de undertegnet et dokument der de ber om globale kutt i utslippene av klimagasser. Deler av Maldivene ligger under vann, og dersom havet stiger mer, vil Maldivene miste mer land. 


== Referanser ==


== Eksterne lenker ==
Profil hos det maldiviske fiskeri- og jordbruksdepartementet
Maldivisk rufiyah

Rufiyah eller rufiyaa er myntenheten på Maldivene. En rufiyah er delt inn i 100 laari. Valutakoden til rufiyah er MVR.
Navnet rufiyah henger sammen med rupi (Indias myntenhet) og kommer fra et ord som har primærbetydningen «sølv». I Skandinavia har man en parallell til ordet i romani; rubb, som betyr sølv.
Mikko Vilmunen

Mikko Vilmunen (født 23. august 1980) er en finsk keeper som spiller for KuPS. Han spilte for FC Haka frem til 2006, da han gikk til Drogheda United FC. Der spilte han frem til han gikk til Alta IF i 2008. Vinteren 2010 gikk han tilbake til hjemlandet Finland og klubben KuPS.


== Eksterne lenker ==
(en) Mikko Vilmunen – Transfermarkt 
(en) Mikko Vilmunen – FBref
PRT-gruppe

En stabiliseringsstyrke ( eller en PRT (Provincial Reconstruction Team) består av militære offiserer, diplomater, og rådgivere/spesialister på gjenoppbygging, som bidrar til innsatsen for å gjenoppbygge Afghanistan og Irak. Noen av PRT-gruppene i Afghanistan, styres av individuelle europeiske NATO-medlemsland tilknyttet  ISAF, mens andre styres av militære styrker fra USA, Australia eller New Zealand.

«Fredsbevarende styrke», er et annet begrep som er blitt brukt for å referere til PRT(-grupper).


== I Afghanistan ==
26 PRT-grupper eksisterte i Afghanistan, pr. november 2008. Hver av disse ble styrt av nasjoner som er medlemmer av ISAF.


=== ISAF-styrkenes nordområdekommando (Regional Command North) ===
Hovedkvarteret ligger på Camp Marmal, og er ledet av tyske styrker, med tilstedeværelse av soldater fra Latvia og Norge. 5 PRT-grupper styres derifra.

PRT/Mazari Sharif (Sverige og Finland)
PRT/Kunduz (Tyskland og «Belgia-Luxembourg»)
PRT/Meymaneh inkluderer en infanterienhet fra Norge (273 soldater), samt styrker fra Latvia.
PRT/Fayzabad (Tyskland og Danmark)
PRT/Puli Khumri/Baghlan (Ungarn)


=== Regionskommandoen i vest (Regional Command West) ===
Hovedkvarteret ligger i Herat og ledes av italienske styrker. 4 PRT-grupper styres derifra.

PRT Herat (Italia)
PRT Chaghcharan (Litauen)
PRT Farah (USA)
PRT Qala i Naw (Spania)


=== Regional Command South ===
Hovedkvarteret ligger i Kandahar. 4 PRT-grupper styres derifra. 
ISAF mottok ansvaret for den sørlige delen av Afghanistan, 31. juli 2006. Nederlands styrker tok over ansvaret fra Canadas styrker, 1. november 2006.

PRT Kandahar (Canada)
PRT Tarin Kowt (Nederland & Australia)
PRT Qalat (USA & Romania) (også kjent som Zabul PRT)
PRT Lashkar Gah (Storbritannia, Danmark, Estland) (også kjent som Helmand PRT)


=== Regional Command East/Combined Joint Task Force 82 ===
Hovedkvarteret ligger i Bagram, og ledes av USAs styrker. ISAF mottok ansvaret for PRT-gruppene i østlige Afghanistan.

PRT Asadabad (USA)
PRT Bamyan (New Zealand)
PRT Wardak (Tyrkia)
PRT Lowgar (Tsjekkia)
PRT Gardez (USA)
PRT Ghazni (Polen, USA)
PRT Jalalabad (USA)
PRT Khost (USA)
PRT Nuristan (USA).
PRT Mehtar Lam (USA)
PRT Parwan and Kapisa (USA, Sør-Korea)
PRT Paktika (USA)
PRT Panjshir (USA, «sivil»)


== I Irak ==
PRT-grupper ble opprettet i Irak, først i 2005. Oppdrag og sammensetning relatert til PRT-gruppene i Irak og Afghanistan, er ulike.
Det finnes 31 PRT-grupper i Irak, herunder 13 ePRT-grupper, pr. 2008.


=== «ePRT-grupper» ===
«ePRT-grupper» er en type PRT-gruppe som har et tett samarbeide med militære styrker på brigade-nivå. (Bokstaven «e» i «ePRT-gruppe», står for «embedded».)


== Referanser ==
Det skulle ha vært sommer nå

«Det skulle ha vært sommer nå» vant Melodi Grand Prix 1975 og var Norges bidrag i Eurovision Song Contest 1975. Sangen er skrevet av Svein Hundsnes og framføres av Ellen Nikolaysen. I den internasjonale finalen ble sangen oversatt til engelsk og framført under tittelen «Touch My Life (With Summer)».


== Melodi Grand Prix ==
Sangen var en av fem som ble plukket ut til den norske finalen på NRK Marienlyst i Oslo lørdag 25. januar 1975. Der ble sangen framført av Stein Ingebrigtsen med lite orkester og Ellen Nikolaysen med Kringkastingsorkestret. En jury på ti musikkfolk kåret melodien til vinner, og dermed fikk den representere Norge i Eurovision Song Contest 1975 i Stockholm.


== Eurovision Song Contest ==
Til den internasjonale finalen var sangen oversatt til engelsk og ble framført under tittelen «Touch My Life (With Summer)» (Berør livet mitt med sommer). Den var det sjette bidraget på scenen i Stockholm 22. mars 1975, etter Luxembourgs Géraldine med «Toi» og før Sveits' Sabine Drexel med «Mikado».

Da avstemningen var ferdig, hadde sangen fått elleve poeng og ble nummer 18 av 19 deltakere.


== Om sangen ==
Sangen er en kjærlighetsballade, hvor Nikolaysen i den engelske teksten synger til jeg-personens elsker og beskriver hennes følelser om forholdet de hadde sist sommer. I det siste verset nevner hun «what you left in me/Something that will grow/everyone will know», som tydeligvis er en bokstavelig referanse til graviditet enn en figurativ referanse til minner, ettersom de siste linjene beskriver elskerens tilbakekomst: «Then we'll be three/Under the summer sun».Ellen Nikolaysen spilte inn sangen, og den er utgitt på singelen Philips 6084 047 i 1975. Arrangør var Carsten Klouman, mens Johnny Sareussen var produsent.


== Referanser ==
Wilfred White

Wilfred White (født 30. mars 1904, død 1995) var en britisk rytter som deltok i de olympiske leker 1952 i Helsingfors og 1956 i Stockholm.
White ble olympisk mester i hestesport under Sommer-OL 1952 i Helsingfors. Med hesten «Nizefela» var han med på det britiske laget som vant lagkonkurransen i sparangridning foran Chile og USA. De andre på laget var Douglas Stewart på «Aherlow» og Harry Llewellyn på «Foxhunter».
Fire år senere, under OL 1956 i Stockholm vant han en bronsemedalje i sprangridning for lag. Laget besto av White på hesten «Nizefella», Patricia Smythe på «Flanagan» og Peter Robeson på «Scorchin».


== OL-medaljer ==
1952  Helsingfors -  Gull i hestesport, sprangridning lag  Storbritannia
1956  Stockholm -  Bronse i hestesport, sprangridning lag  Storbritannia


== Eksterne lenker ==
(en) Wilfred White – Olympedia 
(en) Wilfred White – Sports-Reference (OL-resultater – arkivert)
Wabash River

Wabash River er en bielv til elven Ohio og ligger i Indiana i USA. Den strekker seg totalt over 764 km og drenerer 103 500 km² nord-sør i delstatene Indiana, Ohio og Illinois. Vassførselen er inntil 1 000 m³/sek. Elva er lite utbygd, den renner fritt i 661 km. Den er den offisielle delstatselva i Indiana. Elva var svært viktig for ferdsel allerede fra 1600-tallet, og er idag regulert med én demning.
White River er største sideelv, på 439 km med munning fra øst. Langs denne sideelva dreneres 14 882 km², og i elveføret ligger millionbyen Indianapolis. Denne sideelva er svært forurenset.
Wabash munner ut i elven Ohio omtrent fem mil sørvest for byen Evansville i Indiana, omtrent 22 mil før Ohio renner sammen med Mississippi ved byen Cairo i Illinois.


== Se også ==
On the Banks of the Wabash, Far Away
Douglas Stewart

Douglas Norman Stewart (født 24. juni 1913, død 25. juli 1991) var en britisk rytter som deltok i de olympiske leker 1952 i Helsingfors.
Stewart ble olympisk mester i hestesport under Sommer-OL 1952 i Helsingfors. Med hesten «Aherlow»  var han med på det britiske laget som vant lagkonkurransen i sparangridning foran Chile og USA. De andre på laget var Wilfred White på «Nizefela» og Harry Llewellyn på «Foxhunter».


== OL-medaljer ==
1952  Helsingfors -  Gull i hestesport, sprangridning, lag  Storbritannia


== Eksterne lenker ==
(en) Douglas Stewart – Olympedia 
(en) Douglas Stewart – Sports-Reference (OL-resultater – arkivert)
Harry Llewellyn

Harry Morton Llewellyn (født 18. juli 1911 Aberdare i Wales, død 15. november 1999) var en britisk rytter som deltok i de olympiske leker 1948 i London og 1952 i Helsingfors.
Llewellyn ble olympisk mester i hestesport i Sommer-OL 1952 i Helsingfors. Med hesten «Foxhunter» var han med på det britiske laget som vant lagkonkurransen i sparangridning foran Chile og USA. De andre på laget var Douglas Stewart på «Aherlow» og Wilfred White på «Nizefela».
Fire år tidligere, i Sommer-OL 1948 i London, vant han en bronsemedalje i lagkonkurransen i sprangridning med det britiske laget som kom på tredjeplass i lagkonkurransen i sprangridning bak Spania og Mexico. Laget besto Llewellyn på hesten «Foxhunter», Henry Nicoll på  «Kilgeddin» og Arthur Carr på «Monty».


== OL-medaljer ==
 1952  Helsingfors -  Gull i hestesport, sprangridning, lag  Storbritannia
 1948  London -  Bronse i hestesport, sprangridning, lag  Storbritannia


== Referanser ==


== Eksterne lenker ==
(en) Harry Llewellyn – Olympedia 
(en) Harry Llewellyn – Sports-Reference (OL-resultater – arkivert) 
(en) Harry Llewellyn – databaseOlympics.com (arkivert)
Kanawha (elv)

Kanawha River er en bielv til elven Ohio og ligger i Virginia og Vest-Virginia i USA. Den strekker seg totalt over 661 km når man inkluderer tilførselselva New River (515 km) som danner Kanawha 56 km sørvest for Charleston. Vassdraget drenerer 131 691 km² sør-nord i delstatene Virginia og West Virginia. Vassførselen er inntil 2 345 m³/sek. Denne elva danner det viktige industriområdet i det vestre West Virginia.
San Juan

San Juan har flere betydninger.


== Personer ==
E. San Juan jr., filippinsk forfatter
Olga San Juan, puertorikansk skuespiller


== Steder ==


=== Argentina ===
San Juan (Argentina), by i Argentina
San Juan (provins), provins i Argentina


=== Chile ===
San Juan de la Costa, kommune i Chile


=== Colombia ===
San Juan del Cesar, by og kommune i La Guajira i Colombia
San Juan de Arama, by og kommune i Meta i Colombia
San Juan Rioseco, by og kommune i Cundinamarca i Colombia


=== Costa Rica ===
San Juan (Costa Rica), by i Costa Rica


=== Cuba ===
San Juan de los Yeras, by på Cuba


=== Filippinene ===
San Juan (Abra), kommune i Abra på Filippinene
San Juan (Batangas), kommune i Batangas på Filippinene
San Juan (Ilocos Sur), kommune i Ilocos Sur på Filippinene
San Juan (La Union), kommune i La Union på Filippinene
San Juan (Metro Manila), by i Metro Manila på Filippinene
San Juan (Siquijor), kommune på Filippinene
San Juan (Southern Leyte), kommune på Filippinene
San Juan (elv på Filippinene), ei elv på Filippinene


=== Mexico ===
San Juan Chamula, kommune i Mexico
San Juan de los Lagos, by og kommune i Mexico
Nuevo San Juan Parangaricutiro, landsby i Mexico
San Juan de Ulúa, øy i Mexico
San Juan (elv i Veracruz), elv i Veracruz i Mexico
San Juan (elv i Tamaulipas), elv i Coahuila, Nuevo León og Tamailipas i Mexico


=== Nicaragua ===
San Juan del Sur, by i Nicaragua
Río San Juan, grenseelva mellom Nicaragua og Costa Rica


=== Peru ===
San Juan (distrikt i Cajamarca), distrikt i Cajamarca i Peru
San Juan (distrikt i Castrovirreyna), distrikt i Castrovirreyna i Peru
San Juan (distrikt i Lucanas), distrikt i Lucanas i Peru
San Juan (distrikt i Sihuas), distrikt i Sihuas i Peru
San Juan de Miraflores, distrikt i Lima i Peru
San Juan de Salinas, distrikt i Azángaro i Peru


=== Puerto Rico ===
San Juan (Puerto Rico), hovedstaden på Puerto Rico


=== Spania ===
San Juan de Alicante, by i Alicante i Spania
San Juan (Mallorca), by på Mallorca i Spania


=== Trinidad og Tobago ===
San Juan (Trinidad og Tobago), by på Trinidad og Tobago


=== USA ===
San Juan (New Mexico), by i New Mexico i USA
San Juan (Texas), by i Texas i USA
San Juan County (Colorado), fylke i Colorado i USA
San Juan County (New Mexico), fylke i New Mexico i USA
San Juan County (Washington), fylke i Washington i USA
San Juan County (Utah), fylke i Utah i USA
San Juan Capistrano, by i California i USA
San Juan (elv i Colorado), elv i Colorado i USA


=== Venezuela ===
San Juan de Paraya, by i Venezuela
San Juan de Manapiare, by i Venezuela
Roanoke (elv)

Roanoke er en elv som renner gjennom Virginia og Nord-Carolina i USA. Den strekker seg totalt over 710 km fra vest til øst, og munner ut i Atlanterhavet i Albemarle Sound. Ved denne elven ble de første koloniene i Virginia og Carolina dannet på 1600-tallet. Elva er utbygd med en rekke demninger og reservoarer.
Hele vassdragets nedslagsfelt er på 9 580 kvadrat-miles, eller om lag 25 700 km².


== Eksterne lenker ==
(en) Roanoke River – kategori av bilder, video eller lyd på Commons